**1. Navneord**

**1A)** Har jeg husket at skrive navneord med stort? **M**ädchen, **J**unge, **K**atze, **S**piel

**1B)** Har jeg glemt navneordets flertalsendelse? Kig under pluralis i ordbogen. *Ein Mann 🡪 die Männer*

**2. Ordbogsopslag**

Er det den rigtige betydning af ordet og den rigtige ordklasse, jeg har oversat?

*f.eks. kurz = kort (tillægsord)/Karte = et kort (navneord) – eller: Schale = (ægge)skal/soll = skal (udsagnsord)*

**3. Stavning**

Har jeg stavet ordet korrekt? Har jeg husket at slå stavekontrollen til?

**4. Kongruens**

Har jeg bøjet udsagnsleddet korrekt efter grundleddet? *Er* ***~~hast~~*** *einen Hund 🡪 er* ***hat*** *einen Hund*

**5. Køn og kasus**

**5A)** Hvilket køn har navneordet (der, die, das, die osv.), og bruger jeg det rigtige kendeord og den rigtige kasus?

**5B)** Det henførende stedord fører altid tilbage til det nærmeststående navneord. (Brug aldrig ”wie”)

*Der bor en mand,* ***som*** *er rar 🡪 da wohnt ein Mann,* ***der*** *nett ist.* Husk også at finde ud af, hvilket led det er

**5C)** Vær opmærksom på at bruge det rigtige ejestedord eller det rigtige personlige stedord.

**6. Tid**

Er jeg kommet til at skifte mellem forskellige tider? F.eks. mellem nutid og datid? Eller bruger jeg den forkerte tid? *Ich habe nicht alles****~~sehen~~*** *🡪 ich habe nicht alles* ***gesehen****.*

Hvis du skal bruge førnutid, skal du kigge under perfektum participium i ordbogen

**7. Ordstilling**

**7A)** Er jeg kommet til at lave engelsk ordstilling?

*In Deutschland* ***~~sie trinken~~*** *viel Bier 🡪 in Deutschland* ***trinken sie*** *viel Bier*

**7B**) Har jeg husket ordstillingen i bisætninger?

Begynder min sætning med enten **dass, weil, wenn, als, ob, wo, wann, warum, was, wer, wie** eller et henførende stedord, skal det bøjede udsagnsord stå til sidst i bisætningen.

*Ich liebe Deutsch,* ***weil*** *die Lehrerin so nett* ***ist***

**7C)** Ved sammensatte udsagnsled (dvs. sætninger med to udsagnsord) skal navneformen stå til sidst:

***Kannst*** *du um 12 Uhr Fussball* ***spielen?***

* I en bisætning skal det bøjede udsagnsord stå til sidst, og navneformen skal placeres næstsidst:

*Ich komme nicht, weil ich nicht um 12 Uhr* ***spielen kann***

* Når der er en udvidet navneform i sætningen, skal den altid placeres til sidst sammen med ”zu”

*Sie versucht, früh* ***zu kommen***

**7D)** Ved førnutid/førdatid skal den korte tillægsform placeres til sidst i en hovedsætning:

*Ich habe den ganzen Tag Fussball* ***gespielt***

**8. Danisme/anglicisme**

Er jeg kommet til at bruge danske eller engelsklignende ord/vendinger, som ikke giver mening?

**9. Forholdsord**

Hvilken styrelse har forholdsordet?

**Akkusativ:** durch, für, gegen, ohne, um. **Dativ:** aus, bei, mit, nach, von, zu

**Akk./dat.:** an, auf, hinter, in, neben, über, unter, vor, zwischen. Bevægelse = akkusativ. Stilstand = dativ

**10. Tillægsord**

**10A)** Har jeg bøjet tillægsordene korrekt? Se de tre bøjningsskemaer i grammatikoversigten

**10B)** Er jeg kommet til at bøje et tillægsord, der står til sidst i en sætning?

På tysk skal et tillægsord aldrig bøjes, når det står til sidst i en sætning 🡪 *Die Bücher sind* ***alt***